รมว.คมนาคม สั่งรฟท.ปรับแผนลงทุนโครงสร้างพื้นฐานระยะเร่งด่วนใหม่
รมว.คมนาคม สั่งรฟท.ปรับแผนลงทุนโครงสร้างพื้นฐานระยะเร่งด่วนใหม่ พร้อมนำโครงการรถไฟความเร็วสูง 4 สาย บรรจุไว้ในแผนโครงสร้างพื้นฐาน
17 พ.ค. 2559

นายอาคม เติมพิทยาไพสิฐ รมว.คมนาคมเปิดเผยภายหลังเป็นประธานการประชุมทบทวนแผนการลงทุนด้านโครงสร้างพื้นฐานของการรถไฟแห่งประเทศไทย (ร.ฟ.ท.) ระยะเร่งด่วน พ.ศ. 2553 – 2557ว่า ได้ให้การรถไฟฯ ปรับปรุงแผนลงทุนโครงสร้างพื้นฐานระยะเร่งด่วนใหม่ เพื่อให้สอดคล้องกับยุทธศาสตร์การพัฒนาโครงสร้างพื้นฐานด้านคมนาคมขนส่งของไทย พ.ศ. 2558-2565 และสอดคล้องกับแผนปฏิบัติงาน (Action Plan) งานคมนาคมขนส่ง ปี 2559-2560 และเป็นโครงการต่อเนื่องตามนโยบายรัฐบาลที่ต้องการเร่งรัด เช่น เพิ่มรถไฟทางคู่ช่วงหัวหิน-ประจวบคีรีรีขันธ์  ตามความเห็นของคณะกรรมการพัฒนาการเศรษฐกิจและสังคมแห่งชาติ(บอร์ด สศช.) จากที่มี 6 เส้นทาง คือ 1.ฉะเชิงเทรา-คลองสิบเก้า-แก่งคอย 2.ชุมทางถนนจิระ-ขอนแก่น 3.ประจวบคีรีขันธ์-ชุมพร 4. นครปฐม-หัวหิน 5.มาบกะเบา-ชุมทางจิระ  6.ลพบุรี-ปากน้ำโพ    
พร้อมกับให้นำโครงการรถไฟความเร็วสูง 4 สาย บรรจุไว้ในแผนโครงสร้างพื้นฐานของร.ฟ.ท.ใหม่ด้วย ประกอบด้วย รถไฟความเร็วสูง สายกรุงเทพ-หัวหิน วงเงิน 94,673 ล้านบาท และรถไฟความเร็วสูง สาย กรุงเทพ-ระยอง วงเงิน 155,774 ล้านบาท ,รถไฟความเร็วสูง  ความร่วมมือระหว่างไทย-ญี่ปุ่น เส้นทาง กรุงเทพ-พิษณุโลก-เชียงใหม่   ระยะทาง 672 กม. และรถไฟความเร็วสูง ความร่วมมือไทย-จีน เส้นทาง กรุงเทพ-โคราช ระยะทาง 252.35 กม.